
Hac qua vivimus aetate si quis ea', quae inter legendum 
nova eademque memoratu digna invenisse sibi videtur, in 
lucem editurus cavere studet ne inter inventa sua aliena 
quoque lectoribus proponat, magna, hercle, illi voluminum 
copia evolvenda atque perscrutanda est. Tantum accrevit 
accrescitque in dies ad pleraque veterum opera commen- 
tatioilum numerus. 

Quae si singulae prostarent, merito perstringeretur qui 
aliorum animadversiones de opere aliquo cui ipse operam 
navaret, ultro neglexisset. Sed latent pleraeque in disser- 
tationibus inauguralibus , in gymnasiorum libellis, iacent 
absconditae in academiarum commentationibus , in veteribus 
editionibus. Sic fieri potest ut invitus quispiam iis qui ante 
fuerunt furtum facere videatur 1 ). 



l ) Veluti et mihi nuper accidit: emendatidhem quam in publicum dedi in 
Mnemosynes Volumine XXI p. 215 ad SaU. Cat. 3. 5 Kritzium ante me 
invenisse postea cognovi neque non possum mirari correctionem tam neces- 
sariam ab editoribus nondum esse receptam. Iacturam quam sic commen- 
tatiuncula mea fecit, nova emendatione hio explebo. Sunt haec in Sall. 
Cat. 60. 2: Cethegus autem per nuntios familiam atque libertos 
suos, lectos et exercitatos, orabat in audaciam, ut grege 

Quod ad C. Julium Caesarem attinet, nullum iam peri- 
cultim est ne quis de eius scriptis coniecturas afferat quas 
alii ante evulgarunt: has omnes H. Meusel, vir doctissimus 
optimeque de Caesare meritus, uno libro sedulo complexus 
est, quo labore utiliore quam iucundiore multorum laudibus 
dignissimus est. 

At bona pars auctorum suum Meuselium nondum invenit 
neque Q. Curtius Rufus invenit. Quaecunque de eo viri 
docti — neque pauci sunt — scripserunt, sparsa iacent 
per libros multos atque libellos, quos sibi omnes comparare 
nemo vel maximis sumptibus potest, bibliothecae publicae 
habere fere non curant. 

Hoc sane laetandum quod Curtius iterum atque iterum 
viros prudentissimos elegantissimosque habuit editores qui, 
bonis criticorum coniecturis receptis malis omissis, talem 
textum constituerunt qualem ipse auctor composuisse a quovis 
lectore , Curtii sermonis perito , censendus est. 

Ista, meo quidem iudicio, est una sana edendi ratio. 

Cui bono, quaeso, est nova alicuius auctoris editio quae 
librariorum mendis fideliter servatis textum traditum ad 
verbum expressum praebeat? At, dicatquis, a codicummss. 
scriptura iis qui rem criticam exercere volunt, inchoandum 
est. Minime nego, sed cur non inchoat editor qualem supra 
significavi? Cur non editionem suam premit, non dicam 
nonum sed alterum tertiumve in annum atque deinde eam 

facto cum telis ad sese inrum perent. Ita legitur in cod. Par. Sorb. 
ceterisque eiusdem farailiae: alii interpolati exercitatos in audaciam, 
orabat praebent, quorum unus verba in audaciam omisit, quod Dietsch 
probavit. Waguer (Rh. Mus. 1878 p. 702) in auxilium coniecit. 

Est sane facillima emendandi ratio id delere quod intellegi non 
potest, sed iure rogaveris qubmodo verba illa in textum pervenerint, cum 
interpolatoris interpretamenti minime praebeant speciem. Wagneri coniec- 
tura quamquam bonum sensum praebet, non est admodum probabilis: 
auxilium in audaciam corruptum esse non facile credam, neque magis 
placet illud lectos et exercitatos in audaciam. Equidem in hanc 
incidi suspicionem: auctorem scripsisse „lectos et exercitatos, orabat, audaciam ! 
ut grege facto e. q. s." 



in lucem profert talem , ut loci corrupti e virorum doctorum 
coniecturis emendati prodeant? Ille enim is est qui longa 
intimaque quam cum auctore contraxit consuetudine , ex 
omnibus optime scire possit quid scribere potuerit auctor, 
quid non. Ut nunc sese res habet, haud raro accidere 
videmus ut in nova auctoris alicuius editione recensenda 
censor se sperare dicat fore ut hanc novam editionem mox 
nova eiusdem auctoris editio eaque emendata sequatur. 

Curtio, ut iam dixi, feliciter viri sapientissimi editores 
fuerunt. Si quis Alexandri Magni Historias, quas Theod. 
Vogel v. d. anno 1889 apud Teubnerum edidit, cum earum 
editione, quam H. E. Foss v. d. anno 1875 curavit, diligenter 
comparaverit , mox perspiciet maximi momenti fuisse studia 
critica, quae auctori nostro eo temporis intervallo viri docti 
impenderunt. Indefesso labore critici permulti, Qermani 
praecipue, id egerunt ut Curtii Historias, ante misere 
corruptas, emendarent explicarentque. Manent tamen vel 
nunc multi loci corrupti, et cum omnis Curtii Historiarum 
emendatio, ut Vogel monuit, niti debeat lectionibus quinque 
librorum, qui cum interpolationis labe non inquinati sint 
pleraque tamen graviora menda aeque ac lacunas communia 
habeant, non vereor ne nimis audax videar si mea emendandi 
conamina viris doctis propono. 

Coniecturas meas in tria genera divisi, ita ut prima 
parte de iis locis disputetur quos lacunis laborare censeo, 
secunda indicentur pauca quae auctori falso obtrusa esse 
arbitror , tertia pars eas correctiones contineat quibus 
verba, sive unum seu plura, commutentur. Est ubi locos, 
quos a viris doctis immfcrito suspectos duco, aut locos 
similes afferendo defendam atque stabiliam, aut interpretatione 
quadam a vulgari diversa sanos esse demonstrem: sunt 
loci isti sane paucissimi , et multum vereor ut magni facienda 
sint argumenta mea quibus viros me multo doctiores simulque 
Curtiani sermonis peritissimos hic illic refutare sum conatus, 
sed ne sic quidem ea me omittere oportere existimavi. 

Usus sum editione quam Th. Vogel anno 1889 apud 
Teubnerum curavit neque eam , quam idem vir doctus utilis- 
simis notis in usum studiosae iuventutis instructam apud 
eundem in publicum dedit, negligere fas duxi. 

Si unum alterumve ex inventis meis ei aliisque viris 
doctis, de Curtio optime meritis, probare potuero, satis 
largos fructus me ex labore meo percepisse grato animo 
profitebor. 

Lugduni Batavorum, 
Kal. Mart. A. MDCCCLXXXXIV. 



I. 

Codices omnes Curtianos lacunosos esse — id quod iam 
Poss l ) contendit — nemo negat. Idem quo manifestius 
appareret quantus esset lacunarum vel in optimis numerus, 
in unum collegit locos eos quibus verba singula vel plura 
exciderunt. Quibus paucos addere mihi liceat. 

III. 11. 4 : Iamque inmissi in medium Persarum undique 

circumfusi egregie regem tuebantur, sed con- 

ferti et quasi cohaerentes tela vibrare non 

poterant: simul erant emissa, in eosdem con- 

currentia inplicabantur levique et vano ictu 

pauca in hostem, plura in humum innoxia 

cadebant. 

Vogel inmissi recepit ex Fossii coniectura pro ipsi(e), 

ipse vocabulum regem inserens. Equidem alteram quoque 

sententiae partem mendo laborare suspicor. 

Kinch 8 ) iam monuit non omnia tela in eosdem coniecta 
esse , qua de causa delenda esse censuit verba in eosdem 
ut ex initio olim sequentis versus orta. Non credo. Cfon- 
sideremus autem quid fieri necesse sit cum milites conferti 
et quasi cohaerentes, ut sunt nostri, tela sua emittunt 
in hostem tam propinquum ut comminus pugnam conserere 
cogantur. Nempe tela, quae plura in unum coniciuntur, 
facilius concurrentia implicabuntur quam si maius sit inter 
utramque aciem intervallum maiusque inter singulos spatium, 
id quod Macedonibus accidit. Inserendum igitur credo prono- 



] ) H. E. Foss , Quaestiones Curtianae in progr. Gymn. Altenburg. 1852, 
p. 5 sqq. 

*) 0. F. Kinch, Quaestiones Curtianae Critioae, Hauniae 1883. 

men quae, atque mutata interpunctione sic legendum: 

simul quae erant emissa in eosdem, concurrentia 

inplicabantur l ). 
De iisdem pugnantibus paullo inferius haec sunt: 

duae quippe acies ita cohaerebant, ut armis arma 

pulsarent, mucrones in ora dirigerent. 
Hoc tamen, quod mucrones in ora dirigebant, non potest 
esse* argumentum propinquitatis pugnantium. An forte 
corrigendum derigerent ita ut idem sit quod desuper 
dirigerent? Cf. Tac. Ann. I. 35: ferrum a latere diripuit 
elatumque deferebat in pectus. 

Ad conlato pede, quae sunt in eadem paragrapho, 
conferri possunt Ennius (L. Mueller p. 57): et pede pes 
premitur atque armis arma teruntur, et Ov. Met. IX. 44: 
eratque cum pede pes iunctus. 

IV. 1. 2: Pauci regem sequebantur: nam nec eodem omnes 

fugam intenderant et deficientibus equis cursum 

eorum, quos rex subinde mutabat, aequare non 

poterant. . 

Cum eius quod pauci regem sequebantur altera catisa 

dicatur „non eodem omnes fugam intendisse" , altera sit 

necesse est „eos, qui eodem quo rex fugam intenderant, 

minus fuisse celeres". Itaque credo inter et et deficien- 

tibus excidisse quaedam e. g. qui secuti erant, quae 

propter verbi intenderant similem exitum optime a 

librario praetermitti potuerunt. Cf. IV. 1. 34: cum omni 

manu, quae fugientes secuta erat. 

IV. 2. 7: Namque urbem a continenti quattuor stadiorum 
fretum dividit: Africo maxime obiectum crebros 
ex alto fluctus in litus evolvit. 

Fretum igitur fluctus evolvere dicitur, cum vulgo ipsum 



l ) Foss 1.1. p. 32: „pronomen relativum, quo nihil sane frequenfcius in 
codicibu8 Curtianis omittitur". 

fretum volvi soleat, ventus autem volvere. Et in iis quae 
proxime sequuntur: „Nec accipiendo operi, quo Macedones 
continenti insulam iungere parabant, quicquam magis quam 
ille ventus obstabat," de vento, non de freto sermo est. 
Etiam conferas Verg. Aen. 1. 85 sqq. 

Una Eurusque Notusque ruunt creberque procellis 
Africus et vastos volvunt ad littora fluctus, 
et Curt. IV. 3. 6: „forte eodem die vehementior ventus 
motum ex profundo mare inlisit in molem," neque iam 
dubitabis quin scripserit auctor : Namque urbem .... fretum 
dividit Africo maxime obiectum , q u i crebros ex alto fluctus 
in litus evolvit. 

IV. 2. 9 : muros turresque urbis praealtum mare ambiebat : 

non tormenta nisi e navibus procul excussa mitti, 

non scalae moenibus adplicari poterant. 

Non est oppugnantium tormenta mittere, sed immittere 

in urbem quam circumsedent, quare pro mitti restituendum 

censeo inmitti. Cf. IV. 3. 4: armis omissis in mare semet 

ipsi inmitterent, et IX. 5. 2: namque in urbem hostium 

plenam praecipiti saltu semetipse inmisit. 

IV. 3. 22: cumque unus e civibus in contione indicasset, 
oblatam esse per somnum sibi speciem Apol- 
linis, quem eximia religione colerent, urbem 
deserentis .... quamquam auctor levis erat, 
tamen ad deteriora credenda proni metu aurea 
catena devinxere simulacrum araeque Herculis.... 
inseruere vinculum, quaei illo deo Apollinem 
retenturo. 
Quamquam ea quae sequuntur satis ostendunt, cuius 

simulacrum devinxerint, prius tamen mentionem aliquam 

oportet inici de deo significato. Quare pro devinxere 

legendum puto dei vinxere. 

IV. 7. 3: Nec sustinuere adventum eius Persae, defectione 
quoque perterriti. 
Ad verbum defectione non omitti potest Aegyptio- 
rum quod excidisse credo. 

VII. 2. 23: Agendae autem rei constituerant tempus, cum 
Parmenion a, Polydamante litteras traditas 
legere coepisset. 
At cum legere pergimus, nihil eorum fieri videmus 
quamquam nulla causa est cur Polydamas et Cleander 
consilium suum mutare potuerint. Polydamas enim, ubi 
epistolam a rege scriptam , Parmenioni tradidit , hunc otiose 
illam legere patitur atque etiam pauca cum eo colloquitur. 
Tum haec sequuntur § 27: „Alteram deinde epistolam 
Philotae nomine scriptam laetus, quod ex vultu notari 
poterat, legebat. Tum eius latus gladio haurit Cleander" 
e. q. s. His rebus adducor ufc credam inter Polydamantem 
et Cleandrum convenisse ut Parmenionem interficerent cum 
litteras Philotae nomine scriptas legere coepisset. Inseren- 
dum igitur censeo a 1 1 e r a s : cum Parmenion a Polydamante 
alteras litteras traditas legere coepisset. 

VII. 6. 12: Hos benigne adlocutus ad eos Scythas, qui 

Europam incolunt, Berdam quendam misit ex 

amicis, qui denuntiaret his, ne Tanain amnem 

iniussu regis transirent. 

Haec Vogel praebet pro amnem regionis iniussu 

regis quae Foss — et amnem regis iniussu regis 

quae codices mss. habent. 

Vogelii ratio displicet quia non apparet quomodo prius 
illud regis in textum venerit. Revertendum puto ad 
lectionem veterem regionis, sed insuper finem supplen- 
dum. Cf. VII. 7. 2: „Bactrianos Tanais ab Scythis, quos 
Europaeos vocant, dividit. Idem Asiam et Europam finis 
interfluit." Sic Curtium scripsisse existimo: ne Tanain 

amnem, finem regionis, iniussu regis transirent. Post- 
quam finem excidit propter litterarum similitudinem quae 
utriusque vocabuli amnem et finem postremae sunt, 
regionis facile in regis corruptum est. 

IX. 1. 23: Obsides ducebantur ante agmen. Quos cum ex 
muris adgnovissent , utpote gentis eiusdem, in 
conloquium convocaverunt. 
Vogel ad ex muris conferre iubet: ol 1% t&v thi&p. 
An forte legendum incolae in conloquium? Propter 
litterarum ductum facile id vocabulum omitti potuit. Etiam 
conferas rogo, quae paullo ante sunt, in § 19: „ipse ceteros 
ad urbem validam, in quam aliarum quoque confugerant 
incolae, duxit." 

IX. 2. 14: Numquam ad liquidum fama perducitur, omnia 
illa tradente maiora sunt vero. 
Vogel: „Storend ist, dass fama, hier = rumor, gleich 
darauf als Person gefasst wird." Potius dica^m molestum 
esse famam, quae verbis illa tradente tamquam persona 
agens significatur, ad verbum perducitur passive esse 
intelligendam. Nam quin verba omnia.... vero sana 
sint, nulla esse potest dubitatio ; recte Heitland 1 ) illa 
tradente interpretatur : „when she hands them on, that 
is, when she is the medium through which they are 
conveyed." Igitur et in priore sententiae parte fama non 
perducta sed perducens ad liquidum dicatur necesse est: 
ergo in casu ablativo positam esse contendo. Quod si ita 
est, subiectum requiritur, idque aliquid fuisse pro certo 
habeo. Legendum igitur: 

Numquam ad liquidum a 1 i q u i d fama perducitur, e. q. s. 



i) A portion of the History of Q. Curtius ed. by W. E. Heitland and 
T. E. Raven, Cambridge 1879. 

X. 3. 9: At hercules munia militiae hoc animorum corpo- 

rumque robore aeque inpigre toleratis . et , cum 

fortes viri sitis, non fortitudinem magis quam 

fidem colitis. 

Iam Vogel locus offendisse videtur, cum haec adscrip- 

serit: „da aeque sich nicht wohl auf animorum cor- 

porumque beziehen kann, ebenso wenig auf ein zu 

erganzendes quam Macedones, so ist wohl eine zeug- 

matische Construktion anzunehmen und zu erganzen etwa : 

quam voluptatibus et luxuriae studetis." At 

non eiusmodi verba antecedunt, sed haec: „Luxu omnia 

flueee credideram et nimia felicitate mergi in voluptates." 

Mihi quidem persuasum est ante m u n i a excidisse 

omnia, quod et ad aeque optime convenit et laudem 

qua Alexander milites suos Persas hoc loco extollit, magis 

reddit perspicuam. 



n. 

Bst in Lib. VII locus insignissimus 8. 25: Nostri sine 
pedibus dicunt esse Fortunam [quae manus et pinnas tantum 
habet]: cum manus porrigit, pinnas quoque conprehende. 
Ad verba quae.... habet Vogel adnotavit, ea sane 
glossematis speciem praebere, Curtium tamen saepius eius- 
modi habere interpretamenta quae melius omisisset: in 
editione, quam anno 1889 curavit, verba ut glossema inclu- 
sit 1 ). Iure profecto vir doctus illud observavit: illustra- 
tiones minime necessariae, immo insulsissimae , quae apud 
alios auctores iusto iure expungerentur , in Curtii Historiis 
frequentissimae occurrunt ita ut quin ab ipsius manu 



l ) De hoc loco cf. J. W. Jeep, Specimen Quaest. Crit. de Q. Curt. Buf. 
Hist. fragm. Wolfenbuttel 1833. p. 10. 

profectae sint, nulla possit esse dubitatio. Vogel 1.1. haud 
pauca eiusmodi exempla enumeravit. Neque tamen dubitavit 
vir doctus, ut par est, enuntiata quaedam, quae nullo 
modo tolerari posse putaret, uncinis includere. Quibus si 
nonnulla adicere velim, noli me putare audaciorem quippe 
qui post satis longam ponderationem Curtio ea abiudicanda 
esse censeam. 

IV. 9. 6: Hoc (i. e. ut supra descripsi) modo instructo 

exercitu ac perarmato Babylone copias movit. 

A parte dextra erat Tigris, nobilis fluvius, 

laevam tegebat Euphrates, agmen Mesopotamiae 

campos inpleverat. 

Num unquam manifestius emblematis specimen vidisti 

quam verba agmen Mesopotamiae campos inple- 

verat? Releganda sunt in marginem, ubi sciolus aliquis 

olim ea adscripsit neque adscripsit ad eadem fere, quae 

sunt in C. 10. 8: Rex. . . castra movit: dextra Tigrim 

habebat, a laeva montes quos Gordyaeos vocant. 

IV. 12. 23: et Macedones sive alacritate sive taedio expec- 

tationis ingentem pugnantium more edidere 

clamorem. Redditus et a Persis nemora valles- 

que circumiectas terribili sono inpleverat. 

Num quisquam ineptissimum emblema pugnantium 

more retinendum iudicabit? Quamquam neminem non 

mecum facturum arbitror verba ista expungenti, parem locum 

addam ex III. 10. 1 : „cum priores Persae inconditum et 

trucem sustulere clamorem. Redditur et a Macedonibus. . . . 

iugis montium vastisque saltibus repercussus". Neque ibi 

puerile additamentum legitur. 

V. 4. 16: sin autem ipse hostem fefellisset et saltum occu- 

passet, cum trepidantium barbarorum tumultum 
exaudisset, persequens tum regem id ipsum 
iter .... ne dubitaret ingredi. 

Haec Vogel scripsit ex Ieepii coniectura pro perse- 
quentium regem, quod codices mss. praebent. Foss, 
ex cuius praefatione novi verba editoribus male addita 
esse videri, et apposuit: et persequentium regem 
scribens, persequentes regem autem non barbaros esse, sed 
Macedones regem comitantes affirmans. Cum tamen verba 
sint Alexandri regis ad Craterum, non credo eum, de se 
loquentem (se intrare — ipse h. fefellisset) , mox regis 
titulo se significasse , praesertim cum non esset cur Craterum 
dignitatis suae hoc loco admoneret. — Equidem suspicor 
persequentium regem, primum tamquam barha- 
rorum trepidantium illustrationem in margine ad- 
scripta, deinde iniuria in contextam orationem esse recepta. 

VI. 9. 21: Quo me conferam, milites? cui caput meum 

credamP Equitatui, optimae exercitus parti, 
principibus nobilissimae iuventutis , unum 
praefeci. 

Sunt ea in oratione qua Alexander Philotam insidiarum 
insimulat quem ipse tot tantisque aflfecerit beneficiis, et id 
quidem coram toto exercitu (Cf. C. 8. 23: rex edixit, 
omnes armati coirent). Haud facile adducar ut credam 
auctorem Alexandrum equitatum suum optimam exercitus 
partem praedicantem fecisse. Quod si verum esset, non 
professus esset rex toto exercitu praesente, cuius multo 
maior pars peditum erat. Sed ne verum quidem fuit, ut 
omnes Curtii lectores optime sciunt. 

Nonne suspicari debemus verba optimae exercitus 
parti addita esse manu alicuius qui Alexandri in Philotan 
beneficia magis perspicua reddere studeret? 

VII. 1. 34: Ceterum, rex, equos decem habui: e quibus 

Antiphanes octo iam distribuerat iis, qui 
amiserant suos, omnino duos habebam: quos 
cum vellet abducere homo superbissimus ? 

certe iniquissimus , nisi pedes militare vellem, 
retinere cogebar. 
Iniquissimus unum fragm. Einsidl. habet, codices 
ceteri iniquissime, Paris. — mi. — Mihi quidem 
semper verba certe iniquissimus admodum languere 
videntur in oratione illa acerbissima qua Amyntas Anti- 
phanem perstringit. Num insiticia sint videant doctiores. 

VII. 9. 13: omnesque effusis habenis — namque equestris 
acies erat — capessunt fugam. 
Sciat lector de Scythis sermonem esse, qui in § 5 „ad- 
motos ordines equitum in primo ripae margine opposuisse" 
Alexandro dicuntur ; praeterea in § 9 scriptum esse Macedones 
eos territos recipientesque equos videre, neque, credo, 
aucjaciae me accusabit, verba namque equestris acies 
e r a t ut putidum verbi h a b e n i s interpretamentum delenda 
censentem. 

IX. 5. 2 : (Alexander) in urbem hostium plenam praecipiti 
saltu semetipse inmisit, cum vix sperare posset, 
dimicantem certe et non inultum esse moriturum : 
quippe antequam adsurgeret, opprimi poterat et 
capi vivus. Sed forte ita libraverat corpus, ut 
se pedibus exciperet. Itaque stans init pugnam 
et, ne circumiri posset, fortuna providerat. 
Vogel verba init pugnam interpretatur : er konnte 

sogleich mit dem Kampfe beginnen, sed de participio 

stans nihil dicit, quod mihi insertum videtur ad itaque 

illustrandum. 

IX. 9. 19: Dispersa classis partim in praealta aqua stabat, 

qua subsederant valles , partim in vado haerebat , 

utcumque inaequale terrae fastigium occupa- 

verant undae. 

Quotiescunque hunc locum legebam, semper verba qua 

subsederant valles suspicionem mihi movebant: tam 
mihi videntur intolerabilia ob illa quae sequuntur utcum- 
que... undae. Portasse quis lector, cui Ov. Met. 1. 43: 
n iussit et extendi campos, subsidere valles" in mentem 
venirent, in margine adnotavisse ea putandus est. 



iii. 

III. 1. 13: Inter haec maria angustissimum Asiae spatium 

esse conperimus, utroque in artas fauces con- 

pellente terram. Quae quia continenti adhaeret, 

sed magna ex parte cingitur fluctibus, speciem 

insulae praebet ac, nisi tenue discrimen obiceret, 

quae nunc dividit maria, committeret. 

Ut iam Vogel observavit, contorta oratio est. Terra 

enim, in artas fauces compulsa, eo tantum maria committere 

potest, quod non est vel esse desiit. Cum autem verbis 

tenue discrimen ipsa terra significetur, eadem oratio 

est ac si scriptum esset: terra maria committeret, nisi se 

ipsa obiceret i. e. nisi non committeret. Quod absurdum est. 

Legendum est nisi tenue discrimen obiaceret. 

III. 2. 9 : Nam Bactrianos et Sogdianos et Indos ceterosque 
rubri maris accolas, ignota etiam ipsi gcntium 
nomina, festinatio prohibebat acciri. 

Facile apparet verbis ignota.... nomina Curtium 
significare voluisse gentes ne nomine quidem notas. 
De pronominis ipsi scriptura inter viros doctos non constat. 
M. Schmidt (Jahresber. 1882 p. 250) post ipsi inserendum 
esse censuit regi, A. Eussner (Philol. XXXII. 546) 
Persis coniecit, alii ipsis legi iubent. 

Ego in hanc suspicionem incidi num forte auctor scribere 

potuisset i p s a , ita ut e t i a m i p s a = xal avra. Coniecturam 
meam mihi probavit V. 4. 8: inminentque colles, ipsi 
quoque frondibus laeti, radices eorum humore subeunte. 

III. 2. 15: Fatigatis humus cubile est, cibus, quem occu- 
parunt, satiat, tempora somni artiora quam 
noctis sunt. 

Codices mss. occupati parant, Froben occupant. 

Vogel adnotavit ad quem occuparunt = o5 av tvi<ogiv 9 
et est sane ea quae requiritur sententia nec tamen uno 
verbo occuparunt datur. 

Et ad obtinendum sensum, qui desideratur, ov av TvywGiv, 
et propter litterarum similitudinem scribendum esse suspicor : 
quem occupare possunt. Cf. IV. 1. 27: cum in illo 
statu rerum id quemque, quod occupasset, habiturum arbi- 
traretur, et VI. 2. 3: solitosque parco ac parabili victu 
ad inplenda naturae desideria defungi. 

III. 3. 1 : cui praeceptum est a rege , ut omnes peregrinos 

milites, in quis plurimum habebat spei, a Phar- 

nabazo acciperet: opera eorum usurum se in 

bello. 

Usurum se Vogel scripsit ex coniectura Hugii (Phil. 

Anz. III. p. 172) pro codicum mss. usurus, quod Eussner 

(Jahresb. in Philol. XXXII. p. 172) retinere voluit. Vogel 

argumenta sua sumpsit e sermone militari, quae quin firma 

sint dubitare non ausim. Attamen lectionem usurum a 

Curtiano sermone non abhorrere, quod nonnulli contende- 

runt, praeter locos a Vogelio allatos (VIII. 10. 2 et VII. 

2. 37) hic quoque probat VIII. 5. 1 : ex omnibus provinciis 

XXX milia iuniorum legi iussit et ad se armata perduci, 

obsides simul habiturus et milites. 

III. 6. ll:'Oro quaesoque, omisso metu patere medica- 
mentum concipi venis: laxa paulisper animum, 

2 

potuisset i p s a , itaut etiam i p s a = xa* ccvtcc. Coniecturam 
meam mihi probavit V. 4. 8: inminentque colles, ipsi 
quoque frondibus laeti, radices eorum humore subeunte. 

III. 2. 15: Fatigatis humus cubile est, cibus, quem occu- 
parunt, satiat, tempora somni artiora quam 
noctis sunt. 

Codices mss. occupati parant, Froben occupant. 

Vogel adnotavit ad quem occuparunt = o£eb> Tiyuxsiv, 
et est sane ea quae requiritur sententia nec tamen uno 
verbo occuparunt datur. 

Et ad obtinendum sensum, qui desideratur, ov &v tv%mgiv> 
et propter litterarum similitudinem scribendum esse suspicor : 
quem occupare possunt. Cf. IV. 1. 27: cum in illo 
statu rerum id quemque, quod occupasset, habiturum arbi- 
traretur, et VI. 2. 3: solitosque parco ac parabili victu 
ad inplenda naturae desideria defungi. 

III. 3. 1 : cui praeceptum est a rege , ut omnes peregrinos 

milites, in quis plurimum habebat spei, a Phar- 

nabazo acciperet: opera eorum usurum se in 

bello. 

Usurum se Vogel scripsit ex coniectura Hugii (Phil. 

Anz. III. p. 172) pro codicum mss. usurus, quod Eussner 

(Jahresb. in Philol. XXXII. p. 172) retinere voluit. Vogel 

argumenta sua sumpsit e sermone militari, quae quin firma 

sint dubitare non ausim. Attamen lectionem upurum a 

Curtiano sermone non abhorrere, quod nonnulli contende- 

runt, praeter locos a Vogelio allatos (VIII. 10. 2 et VII. 

2. 37) hic quoque probat VIII. 5. 1 : ex omnibus provinciis 

XXX milia iuniorum legi iussit et ad se armata perduci, 

obsides simul habiturus et milites. 

III. 6. ll:'Oro quaesoque, omisso metu patere medica- 
mentum concipi venis: laxa paulisper animum, 

2 

quem intempestiva sollicitudine amici sane fideles, 

sed moleste seduli turbant'. 
Turbant ad epistolam spectat qua lecta regis animus 
valde commotus fuit. Quo sedato demum medicamentum 
suam vim exercere posse medicus monet. Qua de causa 
dubito an scripserit C. turbarunt. 

III. 7. 14: Namque epistola, priusquam ei redderetur, in 

manus Alexandri pervenerat, lectamque eam 

[et] ignoti anuli sigillo inpresso Siseni dari 

iusserat ad aestimandam fidem barbari. 

Vogel et inclusit, quod sane, ut nunc locus legitur, 

ferri non potest. Cum tamen causam nullam videre possim 

ob quam librarius quis istam copulam hoc loco inseruerit, 

alibi corruptelam investigandam arbitror; itaque, nisifallor, 

et servandum, at inpresso in inpressam mutandum 

est. Cf. Liv. XXXVII. 10. 7: signo suo impressae tabellae. 

Verbum inpressam propter s i g i 1 1 o substantivum 

quod proxime antecedit, facile in inpresso corrumpi 

potuisse nemo non videt. 

III. 11. 8: Ergo frater eius Oxathres, cum Alexa-ndrum 

instare ei cerneret, equites, quibus praeerat, 

ante ipsum currum regis obiecit. 

Pro regis corrigere velim regi sc. Alexandro; nam 

praeterquam quod ad verbum obiecit obiectum aliquod 

aegre desideratur, verba quae praecedunt non sinunt ut 

vocabulo regis iterum Darius significetur ; sunt enim: 

quippe Dareus curru sublimis eminebat, et suis ad se 

tuendum et hostibus ad incessendum ingens incitamentum. 

Ergo e. q. s. 

III. 11. 22: Omni planctu tumultuque, prout cuique fortuna 
erat, castra repleverant. 
Codices mss. omnia; omni coniectura Hedickii est. 

Castra unde receperit editor non video: abest certe in 
Fossii editione. Retinendam codicum scripturam ex hisce 
locis efficio III. 13. 10: Praefectus, quasi et ipse conter- 
ritus, simulans cuncta pavore conpleverat; IV. 2. 12: 
Omnia belli apparatu strepunt. 

III. 12. 21 : Virgines reginas excellentis formae tam sancte 

habuit, quam si eodem quo ipse parente genitae 

forent : coniugem eiusdem .... adeo ipse non 

violavit e. q. s. 

Vogel ad eiusdem scripsit intelligendum esse regis 

propter reginas quod antecedit, M. Schmidt pro reginas: 

regis filias emendare voluit ad illustrandum eius- 

dem. Et sane in iis, quae antecedunt, nusquam de Dareo 

mentio est iniecta , ita ut minime supervacaneum sit verbum 

aliquod quo quis vocabulo eiusdem significatus sit, 

accuratius indicetur. Quid si reginas in regias muteturP 

III. 12. 24: Itaque Sisigambis, c Rex', inquit, c mereris, ut 

ea precemur tibi, quae Dareo nostro quondam 

precatae sumus, nec invidia dignus es, qui 

tantum regem non felicitate solum, sed etiam 

aequitate superaveris'. 

Ad ultima verba iure Vogel observavit „im Munde der 

Koniginmutter jedenfalls unpassend und verletzend." At 

non credo Curtium unquam reginam quo erat amore erga 

maritum fideli ac constanti, talia loquentem induxisse. 

Vera lectio mihi esse videtur non superaveris sed 

superare velis. Similem errorem librarii commiserunt 

in VHI. 8. 8, ubi confundi videmus Eussner et post 

eum Grunauer 1 ) pro confundimus restituit; in IX. 7. 

19, quo loco corruptum convenerat recte Heitland in 

conventus erat commutavit. 



i) E. Grunauer, Programm. Gymnas. Winterthur 1870, 

III. 13. 11: Quippe tot annorum incredibili et fidem exce- 

dente fortuna cumulata tunc alia stirpibus 
lacerata, alia in caenum demersa cernebantur. 
Quamquam Vogel interpretatur stirpibus d. i. durch 
die Straucher, zwischen welchen die Pliehenden sich hin- 
durchgedrangt hatten, neque quin vulgaris*lectio sana sit 
dubitare videtur, persuadere mihi non possum ita se rem 
habere. Nusquam enim de stirpibus quidquam dictum est; 
contra in § 10 dicuntur opes illae regiae iacere totis 
campis, in § 8 narratur Parmenionem equitatu suo agmen 
portatorum aggressum esse, qui oneribus omissis fugam 
capessunt. — Suspicor stirpitus legi oportere : alia prorsus 
lacerata sive corrupta erant , alia tantum in caenum demersa 
iacebant. 

IV. 1. 5: Aradus quoque insula deditur regi. Maritimam 

tum oram et pleraque longius etiam a mari 
recedentia rex eius insulae Strato possidebat. 

De aliis orae eius maritimae regibus non disseruit auctor ; 
quam ob rem iam adverbium tum minime necessarium 
videtur. Sunt alia tamen quae mihi locum suspectum reddunt. 
Maritima ista ora Phoeniciae pars est, quae ex adverso 
Aradi insulae sita est : id autem ex iis quae scripta sunt , 
non patet. 

Accuratius Arrian. II. 13. 8 Htqoctcov de ttjv ti 

""Aqadov avTw ttjv vtjgov xal tt)v Maga&ov ttjv KaTavTixov 

T7jg ^AoaSov Iv tjj tjtthqod d»ti0fiev7]v nokiv IvdidcoGiv. 

An forte pro tum legendum illam? 

IV. 1. 22: Habitus', inquit, c hic vestis, quem cernis in 

meis manibus, cum isto squalore permutandus 

tibi est. Ablue corpus inluvie tetrisque sordibus 

squalidum. 

Ad habitus vestis, quod saepius viri docti iniuria 

sollicitarunt , conferant Liv. IX. 36. 6: sed nec vestis 

armorumve habitus sic eos texit quam quod abhorrebat ab 
fide quemquam externum Giminios saltus intraturum, et 
Virg. Aen. VIII. 722 : incedunt victae longo ordine gentes , 
quam variae linguis, habitu tam vestis et armis. 

Vocabulum habitus Curtio in deliciis fuisse Vogel 
p. 54 observavit. 

Est tamen in loco citato alia difficultas neque facile 
solvenda. Tetrisque enim Vogel posuit pro aeter- 
nisque, quod codices mss. habent et viri docti nonnulli 
retinere cupiunt (Heller, Phil. Anz. 1883, et Henrichsen), l ) 
Eussner et Cornelissen veternoque proposuerunt deleto 
sordibus, Anton (Zeitschr. f. d. Gymnasialw. 1873 
p. 188) tabeque squalidum, Palmerius veternoque 
et sordibus. Recte quidem Vogel adnotavit „die Farben 
sind hier etwas stark aufgetragen" sed videat vir doctus 
num locus melior fieri videatur, si scribitur terrenisque. 
Abdalonymus, quem fprte steriles herbas eligentem in 
horto inveniebant, optime dici potest terrenis sordibus 
squalidus. 

IV. 1. 36: Eodem tempore classis Macedonum ex Graecia 

accita Aristomenen, qui ad Hellesponti oram 

reciperandam a Dareo erat missus, captis eius 

aut eversis navibus superat. 

Vogel ad eversis adscripsit „So schon bei Cic. navi- 

culam in portu evertere = umwerfen." Apud Possium 

pro eversis scriptum est mersis, recte, ut opinor. 

Locus iste Ciceronianus a nostro prorsus alienus est: quod 

cymbis parvulis nonnunquam accidere potest ut procellae vi 

evertantur (animadvertas quaeso Ciceronem de navicula 

quadam dicere) , in navibus longis , de quibus apud Curtium 

sermo est, haud facile usu venit. Accedit quod in tali re 

mergere verbum usitatum est. 



i) K. J. F. Henrichsen, Opgaver til oversaettelse fra latin paa Dansk, 
samlede af H. Femte Udgave, beaorget af M. Cl. Gertz. Kjobenhavn. 1884. 

IV. 2. 13: idque omen in Macedonum interitum verte- 
runt Tyrii. 
Interitum Vogel scripsit adsentiente A. Hugio (Ind. 
Phil. 1871. p. 172) pro codicum mss. metum. At vulgari 
lectioni similius videtur m a 1 u m , quod apud nostrum 
frequens substantive positum est, ut VIII. 14. 7: anceps 
id malum utrisque erat, X. 2. 20: subest nimirum altius 
malum, quod omnes avertit a me, X. 5. 18: deinde magnam 
partem Asiae mali fama pervaserat. 

IV. 3. 12: Hec Tyrii, quamquam classem habebant, ausi 

navale inire certamen: tris omnino ante ipsa 

moenia opposuerunt, quibus rex invectus ictu 

ipso demersit. 

Ictu ipso a Vogelio positum est pro ipsas quod 

habent codices mss. Prohazel 1 ) prorsus coniecit afferens 

Diod. 17, 43: ^slXe^avdQOQ ImitltvGuQ avxalQ xal nadag 

GvvTgiipag Inavrjl&tv* Equidem ad verbum demersit 

aegre obiectum desidero quod inpulsas fuisse puto. Pacile 

id verbum in ipsas abiisse potuit, quod Poss restituit 

IV. 4. 8: triremis in eam ipsam, quae quinqueremi 

inminebat, tanta vi inpulsa est, itemque occurrit IV. 
4. 11: quosdam etiam comminus gladio clipeoque inpulsos 
praecipitavit. 

IV. 4. 5: Laetique omine eo ad epulas dilapsi oneravere 
se vino, quo graves orto sole navigia conscen- 
dunt redimita floribus coronisque: adeo victoriae 
non omen modo, sed etiam gratulationem prae- 
ceperant. 
Nunquam locum perlego quin haeream in vocabulo 

omen. Omen enim non Tyrii modo sed Macedones quoque 



i) F. Prohazel, Q. Curtii Eufi codicum memoriae emendandae leges et 
proponuntur et adhibentur. Pr. Sagan 1890. 



23 

praeceperant, ut paulo superius est: 'utrisque laetus fuit 
beluae aspectus: Macedones iter iaciendo operi monstrasse 
eam augurabantur.' Nescio an sit legendum nomen, ut 
est in IX. 2. 14: nostra quoque gloria, cum sit ex solido, 
plus tamen habet nominis quam operis, et apud Liv. VIII. 
11. 6: victoriaeque nomen tantum penes Romanos esse, 
ceteram pro victis fortunam et illos gerere. 

Ita Tyrii nomine victoriae et gratulatione iam ante 
fruebantur, ipsa victoria adhuc deerat. 

IV. 9. 15: Ac primo caligine, quam fumus effuderat, obscu- 

rante lucem insidiarum metu substitit. 

Caligo apud Curtium idem est quod vapor, fumus, 
quod probat IV. 12. 20: sed caligo, quam circa humidi 
effuderant montes, universam equidem rei faciem non 
abstulit. Non dici potest igitur fumum caliginem effudisse, 
nec, si fumus sanum esset, effuderat in loco positum 
esset, sed effecerat, glomerayerat vel tale quid 
desideraremus. Nunc tamenpro fumus suspicor scribendum 
esse humus. 

Praeter locum in huius libri capite 12, quem citabam, 
id monere videntur verba quae praecedunt: tota regio ultra 
amnem recenti fumabat incendio : quippe Mazaeus, quaecum- 
que adierat, haud secus quam hostis urebat. 

V. 1. 18: Ad hoc vir illustris et manu promptus famaque 

etiam proximo proelio celebris et ceteros ad 
deditionem sui incitaturus exemplo videbatur. 
Sui ad deditionem pertinet quamvis sit minime 
necessarium. Ad exemplo tamen vix potest abesse 
significatio aliqua. Ergo mihi constat aut legendum esse 
suo aut post sui excidisse suo propter litterarum simili- 
tudinem. 

V. 8. 14: Si hic animus, si haec lex, nulli non parta 

libertas.est: nemo e vobis fastidium Macedonum, 
nemo vultum superbum ferre cogetur. 
Pro vultum superbum legendum puto victorum 
superbiam. Nam verba vultum superbum ob hasce 
causas Curtium non scripsisse opinor: primo numerus 
singularis, quo posita sunt, suspicionem movet, deinde 
admodum languide dictum videtur illud vultum super- 
bum post fastidium, cuius vocabuli multo acrior est 
vis, denique turbatus verborum ordo est. Aut dicendum 
erat: nemo e vobis Macedonum fastidium, nemo vultum 
superbum ferre cogetur, aut: nemo e vobis f. M. , nemo 
eorum v. s. f. c. 

V. 9. 1 : 'Nos vero', inquit, l pretiosissimam vestem induti 
armisque, quanto maximo cultu possumus, adornati 
regem in aciem sequemur'. 
Milites, qui in bellum proficiscuntur, armis adornatos 

fuisse non opus fuit ut auctor narraret. Legendum videtur: 

adornatis. 

V. 12. 18: Artabazus cum his, qui imperio parebant, 

Graecisque militibus Parthienen petebat, omnia 
tutiora parricidarum contuitu ratus. 
Quid parricidarum contuitus nocere potuerit Artabazi 
militibus non video , sed potius contactu scribendum 
arbitror. 

VI. 4. 15: Et gens bellicosa et naturae situ difficilis aditu 

regio curam regis intenderat. 
Ita Vogel scripsit pro codicum mss. nat. situs diffi- 
cilis aditu, haec addens regio facile excidere potuisse 
propter verba sequentia curam regis et VII. 4. 4: loca 
naturae situ tuta conferri iubens. Haec verba tamen 
ex coniectura orta in codicibus mss. non leguntur; praebent 
enim sit aut tot, pro quibus alii alia substituenda dede- 

runt : Merula situ munita, Foss pro t u t a scripsit 
invia, Henrichsen recepit natura sibi tuta. 

Haec quoque Vogel observavit fieri potuisse ante natu- 
rae excidisse terra. Mihi quidem non videtur verbum 
aliquod excidisse, sed scribendum esse: et gens bellicosa 
et naturae sitti difficilis adituS curam regis intenderat. 

VI. 5. 11: Itaque rex indignatus, si una gens posset 

efficere, ne invictus esset, inpedimentis cum 

praesidio relictis valida manu comitante procedit. 

Pro valida, quod Muetzell coniecit, codices mss. 

invicta dant, quod ex antecedente invictus ortum 

videtur. Alii: expediia, delecta, multa, mixta 1 ), 

cet. Quorum quid C. scripserit effici non posse Vogel 

contendit, quod viro docto concedere non possum. Est 

enim VII. 5. 1 locus nostro simillimus, qui lectionem 

expedita veram esse luculenter demonstrat : „Igitur 

Bactrianorum regione Artabazo tradita sarcinas et inpedi- 

menta ibi cum praesidio relinquit. Ipse cum expedito 

agmine loca deserta Sogdianorum intrat." Cf. etiam IV. 

3. 1 : ipse cum expedita manu Arabiam petiit. 

VI. 7. 1: Iam nonum diem stativa erant, cum, externa 

vi non invictus modo sed tutus, rex intestino 

facinore petebatur. 

Codices haec habent: externa vi non tutus modo 

rex, sed invictus, in quibus nil mutandum esse puto, 

neque ullius ex coniecturis (intritus, interritus, 

intactus), quibus viri docti verbum invictus sollicita- 

runt, locus indigere videtur. Credo ob invictus non 

bene intellectum locum suspicionem movisse. Vogel enim 

ad verbum adnotavit invictus = illo tempore, usque 

ad illud tempus nunquam victus, haec addens: 



l ) I. I. Cornelissen in Mnemosynes Volumine IV. 1876. p. 67. 

„Jedenfalls ist das Starkere das tutum esse d. h. der 
Umstand, dass der Konig zur Zeit iiberhaupt gar nicht 
bedroht war; darum darf es nicht im Vordergliede bei 
non — modo stehen." Neutrum credo: tutus = non 
petitus, nicht bedroht, invictus vero, ut iam Kinch 
monuit (1. 1. p. 52), = qui vinci non posset etiamsi peteretur. 
Haec verbi significatio frequentissima est apud Sallustium 
et Tacitum , ut B. J. 43. 5 : quod advorsum divitias invictum 
animum gerebat, et Ann. 15. 21 : invictus adversum gratiam 
animus. Kinchii propositum externa a vi necessarium 
esse valde dubito. Nonne potuit externa vi sine prae- 
positione ab auctore scriptum esse per zeugma verbi 
invictus, quod verbum ei iam erat in mente cum ea 
quae praecedunt scribebat ? 

VI. 7. 28: Tum rex, identidem quaerens, an Philotan 

adisset, an institisset ei, ut pervenirent ad 

se , e. q. s. 

Ad verbum pervenirent" Vogel subiectum intelli- 

gendum esse monuit ex fratre conperta. Melius autem 

videtur perveniret, quod apud Possium lego, scilicet 

Philotas. Optimum vero duco scribere protinus iret, 

quod loco nostro abesse non licere loci duo ostendunt: VI. 

7. 19 Philotas conlaudato eo protinus intrat ad Alexandrum, 

et VI. 8. 10 Quem enim pium et bonae mentis, non amicum 

modo, sed ex ultima plebe, auditis, quae ad eum delata 

erant, non protinus ad regem fuisse cursurum. 

VI. 10. 35: Ego ipse , quotiens, quae audieram, detuli, 

cum ludibrio credulitatis repulsus sum. Si et, 

cum indicamus, invisi et, cum tacemus, suspecti 

sumu8, quid facere nos oportet? 

Pro invisi legendum esse inrisi vel inrisui ante 

me Freinshemios fratres monuisse apud Kinchium video, 

qui et ipse Ioannis Preinshemii coniecturam inrisui 

accipiendam esse censuit. Verba cum ludibrio credu- 
litatis repulsus sum eorum iudicium quam maxime 
firmant. 

VI. 11. 35: Omnia adgnoscente eo Demetrius, qui proximi 

sceleris particeps esse arguebatur, producitur. 
Proximi hoc loco nihili est: verum quidem, Philotan 
tormentis laceratum aliam quandam coniurationem con- 
fessum, sic finem dicendi fecisse § 30: „et haec confessus 
intellego non prodesse mihi, quod praesentis sceleris expers 
sum", at de Demetrii scelere in VI. 7. 15 et 9. 5 tam 
copiose omnia exposita sunt, ut de crimine, cuius iste vir 
accusatus est, nulla iam possit esse dubitatio. Quae cum 
ita sint, proximi in proximus commutandum censeo: 
Philotas princeps coniurationis habebatur , Demetrius Dimno 
mortuo proximus erat sceleris particeps. Gf. VI. 11. 28: 
adiecit, se, sive auderemus duces esse, proximas a nobis 
partes vindicaturum , sive e. q. s. 

VII. 5. 10: Cum ex his, qui praecesserant ad capiendum 

locum castris, duo occurrunt utribus aquam 

gestantes, ut filiis suis, quos in eodem agmine 

esse et aegre pati sitim non ignorabant, 

occurrerent. 

Ipsum verbum occurrunt sc. Alexandro monstrare 

videtur pro occurrerent scribendum esse succurre- 

rent. Aquam portabant non ut obviam irent filiis sed ut 

iis sitientibus essent auxilio. Hanc emendationem quam- 

quam iam Kinchium proposuisse postea vidi, supprimere 

nolui quia vel nunc in editionibus ineptum illud occur- 

rerent servatum est. 

VII. 6. 5: Itaque postero die misere legatos ad regem. 
Quos ille protinus iussit admitti solutisque fasciis 
magnitudinem vulneris dissimulans crus barbaris 

ostendit. Illi iussi considere adfirmant, non 

Macedones quam ipsos tristiores fuisse cognito 

vulnere ipsius. 

Sunt in his duo verba, mea quidem sententia, haud 

dubie corrupta. Prius est vulneris illud in magnitu- 

dinem vulneris. Vogel sane adnotavit ea significare 

debere quam grave esset vulnus, sed, cum ipse rex 

vulneratus crus barbaris ostenderet, id dissimulare nec 

voluit neque, si voluisset, potuit. Legendum esse puto 

magnitudinem doloris. Fieri potest ut vulneris, 

primo ad doloris illustrandum in margine adscriptum, 

deinde ipsum vocabulum ad quod interpretandum adiectum 

erat, extruserit. 

Est alterum vocabulum corruptum itaque corruptum, ut 
diu de mendo typothetae cogitarem. Cum tamen in editio- 
nibus omnibus, quas adibam, ineptum illud considere 
inveni, auctori suum quam primum reddere volo, scribere 
iubens considerare. 

VII. 8. 15: Leo quoque aliquando minimarum aviumpabu- 

lum fuit et ferruin rubigo consumit. 
Quamquam Vogel observat haud alienum esse a vocabuli 
usu, si aliquando = saepius accipiamus, sed verisi- 
milius auctorem certam fabulam ante oculos habuisse, non 
credo Curtium scripsisse fuit. Et usitata apud nostrum 
vocabuli aliquando significatio et verbum consumit, 
praesenti tempore positum, me induxerunt ut pro fuit 
conicerem fit. 

VIII. 1. 38: Nihil ex omnibus inconsulte ac temere iactis 

regem magis moverat, quam Parmenionis cum 

honore mentio inlata. Dolorem tamen rex 

pressit. 

Vogel pressit scriptum esse affirmat pro suppressit. 

Non credo, sed rex pressit mutandum in repressit, 

quod non solum rex post regem in versu superiore moleste 
abundare videtur sed et verbo reprimendi hoc loco opus 
est: Alexander enim iram suam, quae iam erumpere 
coepit, rursum pressit. 

VIII. 2. 33 : Rex .... imperium Sisimithri restituit spe 

maioris etiam provinciae facta, si cum fide 

amicitiam ipsius coluisset. Duos illi iuvenes 

patre tradente secum militaturos sequi iussit. 

Pro illi restituendum esse ille ostendit similis locus 

VIII. 4. 21 : Inde pervenit in regionem , cui Oxyartes , 
satrapes nobilis, praeerat, qui se regis potestati fideique 
permisit. Ille imperio ei reddito haud amplius, quam ut 
duo ex tribus filiis secum militarent, exegit. 

IX. 1. 17: Et vincula, quis conserta erant, iussit incidi, 

quo facilius singula circumvenirentur. 

Quis iussit? Nempe Alexander. At ea quae proxime 
antecedunt, haec sunt § 16: Ac primo insolitum genus 
pugnae Macedonas terruit, cum eminus vulnerarentur. Deinde 
spreto tam incondito auxilio ab utroque latere vehiculis 
circumfusi repugnantes fodere coeperunt. Et vincula e. q. s. 

De Alexandro igitur facta est nulla mentio, quare cor- 
rigas: Rex vincula. 

IX. 2. 13: Sic Ciliciae fauces, sic Mesopotamiae campos, 

Tigrim et Euphraten, quorum alterum vado 

transivimus, alterum ponte, terribilem fecerant 

Persae. 

Pro campos emendare velim amnes, ita ut sint verba 

Mesopotamiae amnes appositio sequentium Tigrim 

et Euphraten. Nam etiam si tradita lectio sana esset, 

et Mesopotamiae campi terribiles esse potuissent, ad verba 

Tigrim et Euphraten quoque tertium sic abesse non 

liceret. 

IX. 2. 23 : Testis adversus multitudinem invicti Macedonum 

roboris Granicus amnis et Cilicia inundata cruore 

Persarum et Arbela , cuius campi devictorum 

a nobis ossibus strati sunt. 

Cum sit Arbela semper et ubique,apud nostrum in 

plurali numero neutrius generis positum, locum inter se 

mutent Cilicia — Arbela. Aptius quoque de Ciliciae 

regionis quam de Arbelorum oppidi campis dicitur. 

IX. 10. 22: Cum inde praefecti, sicut imperatum erat, 

equorum, iumentorumq u e iugalium vimingen- 

tem ex omni, quae sub imperio erat, regione 

misissent , 

Arrian. VI. 27. 6 xaiirjXoi xai vno^vyia nominat et iure 

Vogel iugalium ad iumentorum positum miratur. 

Collatis hisce quae paulo superius (§ 17) leguntur: „Rex... 
misit. qui iuberent camelis cocta cibaria adferri, aliosque 
finitimarum regionum praefectos certiores necessitatis suae 
fecit ," pro iumentorumque legere nullus dubito 
camelorumque. Sic et iugalium vim suam obtinet. 

IX. 10. 24: Igitur, ut supra dictum est, aemulatus Patris 

Liberi non gloriam solum, quam ex illis 

gentibus deportaverat , sed etiam famam, sive 

illud triumphus fuit ab eo primum institutus, 

sive bacchantium lusus, statuit imitari. 

Scheffer famam in insaniam mutare voluit, Meiser 1 ) 

in pompara, fretus iis quae Arrian. VI. 28 tradidit. 

Equidem legendum esse puto festum, quo recepto vide 

quam bene ea quae sequuntur (sive illud etc.) procedant. 

X. 1. 36: (Bagoas spado) concitaverat iam animum (sc. 



l ) Sitzungsberichte der Konigl. bayer. Akad. der Wiss. 1887. p. 32, ubi 
de hoc loco fusius disputayit. 

AlexaDdri) in iram, cum hi, quibus negotium 

idem dederat, superveniunt. Hinc Bagoas, hinc 

ab eo subornati falsis criminibus occupant aures. 

Confer sodes ea, quae § 27 leguntur: „(Bagoas) gentis 

eiusdem levissimos falsis criminibus adstruxit monitos, tum 

demum ea deferre, cum ipse iussisset. Interim quotiens 

sine arbitris erat, credulas regis aures inplebat" e. q. s. 

neque, ut opinor, dubitabis pro idem mecum restituere 

pridem. 

X. 7. 4: Tunc Pithon plenus lacrimarum orditur dicere, 

'nunc : nomen enim memoriamque regis sui 

tantum intuentes ad cetera caligare eos', haud 

ambigue in iuvenem, cui regnum destinabatur , 

ingerens probra. Quae obiecerat, magis ipsi odium, 

quam Arrhidaeo contemptum attulerunt. 

Codicum mss. haec sunt: haud ambigue iuvenem — 

inpense probra quae, pro quibus alii alia proposue- 

runt, Jeep: iuvenem — inpetiit sed probra, Foss 

tantum inpense in inpensa mutato lacunae signa ante 

haud ambigue collocavit, Kinch: iuveni — infenso 

probra, quae adiecerat etc. coniecit. Ego sic locum 

restituere conatus sum: haud ambigue iuvenem — impug- 

nans. Sed probra, quae e. q. s. 

Quod Madvig Advers. Crit. II. p. 535 commemoravit , 
in illa sermonis Pithonis parte, quae adhuc exposita sit, 
nullam probri vel probrorum significationem esse, non 
credo. Pithon enim ista contionatur postquam quidam ex 
infima plebe Arrhidaeum tamquam Alexandri successorem 
nominavit, ita ut Vogel verbis ad cetera caligare 
eos Arrhidaei inertiam subdole significari mihi quidem 
recte monuisse videatur. 

